b'\n_START_ARTICLE_\nDr\xc4\x83cule\xc8\x99ti\n_START_PARAGRAPH_\nDr\xc4\x83cule\xc5\x9fti je bila plemi\xc4\x87ka obitelj i dinastija koja je naizmjeni\xc4\x8dno vladala Kne\xc5\xbeevinom Vla\xc5\xa1kom od po\xc4\x8detka 15. do kraja 16. stolje\xc4\x87a. Potekla je iz obitelji Basarab te je stalno bila u sukobu sa suparni\xc4\x8dkom dinastijom D\xc4\x83ne\xc8\x99ti koja je tako\xc4\x91er potekla od Basaraba i pretendirala na vla\xc5\xa1ko prijestolje. Dr\xc4\x83cule\xc5\x9fti su imali potporu vla\xc5\xa1kih boljara, iako su smatrani "nezakonitom" granom Basaraba, za razliku od D\xc4\x83ne\xc8\x99tija koji su imali potporu oltenijskih boljara i bili smatrani "zakonitom" granom. \xc4\x8clanovi dinastije Dr\xc4\x83cule\xc5\x9fti su vladali Vla\xc5\xa1kom do njenog ujedinjenja sa Transilvanijom i Moldavijom 1600. godine pod Mihaelom II. Hrabrim. Utemeljitelj dinastije bio je Vlad II. Drakul, sin jednog od najva\xc5\xbenijih vladara dinastije Basarab, Mirceje Starijeg, a najpoznatiji \xc4\x8dlan dinastije Dr\xc4\x83cule\xc5\x9fti bio je Drakulov sin Vlad III. Drakula. Ime Dr\xc4\x83cule\xc5\x9fti nastalo je kada je Vlad II. pristupio vite\xc5\xa1kom Redu Zmaja te bio prozvan Drakul - Zmaj.'